**Valsts izglītības attīstības aģentūras iepirkuma komisija ir saņēmusi ieinteresētā piegādātāja jautājumus par iepirkuma “Nacionālā jauno profesionāļu meistarības konkursa komunikācijas kampaņas izstrāde un īstenošana” (identifikācijas numurs VIAA 2017/81) nolikumu, un sniedz šādas atbildes:**

*(Jautājumi citēti, tādā formā, kā tos iesūtījis pretendents)*

**Jautājums:** Vai veidojot dizainu, ir jāņem vērā īpašas specifikācijas kā konkursam izstrādāta īpaša dizaina grāmata/starptautisko konkursu vadlīnijas?

**Atbilde:** Iepirkuma komisija konstatē, ka nolikuma 6.pielikumā “Tehniskā specifikācija” ir nepieciešams veikt šādus grozījumus:

1) Papildinot 1. pielikuma 2. punktu un izsakot to šādā redakcijā:

2.Kampaņā izmantojamās pamatkrāsas.

* 1. Violets: CMYK 68.63 87.06 0 0/ PANTONE 7678 C/U
	2. Karmīnsarkans: CMYK 23.53 100 86.27 18.43/ PANTONE 201 C
	3. Balts: CMYK 0 0 0 0/ PANTONE White

SkillsLatvia identitāti starptautiskajos konkursos definē vadlīnijas, kas pieejamas [šeit](https://failiem.lv/u/5s9mt9c5#_) un kuras ir izmantotas nacionālā konkursa vizualizācijā.

2) papildinot 1. pielikumu ar aktīvu saiti uz attēlu PDF rediģējamām versijām šādā redakcjā:

Attēlu PDF rediģējamās versijas pievienotas kā atsevišķi pielikumi [šeit](https://failiem.lv/u/6vuh24pc).

**Jautājums:** Tehniskās specifikācijas 31. lappusē 2.5. punktā "Reklāmas materiāli" norādīts, ka *Vīriešu un sieviešu T-krekliem ir 1xA4 un 2xA5 un 50x7cm balti apdrukas laukumi*. Vai balstoties uz tehniskajā specifikācijā norādīto T-krekla dizainu, Pretendents pieņem, ka dizaina laukumi jāparedz līdzvērtīgi pagājušā gada T-krekla dizainam?

**Atbilde:** Jā, T-kreklu dizaina laukumi jāparedz saskaņā ar tehniskās specifikācijas 2.5. punkta “Reklāmas materiāli” punktā “T-krekli konkursantiem un komandu vadītājiem” minēto aprakstu.

**Jautājums:** Tehniskās specifikācijas 32. lappusē 2.5. punktā "Reklāmas materiāli" norādīts, ka mugursomai nepieciešama noņemama mobilā telefona kabatiņa. Vai uz šo mugursomas specifikāciju ir iespējama atkāpe?

**Atbilde:** Iepirkuma komisija konstatē, ka nolikuma 6.pielikumā “Tehniskā specifikācija” ir nepieciešams veikt šādus grozījumus:

1. precizēt II sadaļas “Darba uzdevums” 2.5.punkta “Reklāmas materiāli” punktu “Mugursomas ar apdruku konkursantiem un komandu vadītājiem” (atklāta konkursa nolikuma 32.lpp), izsakot to šādā redakcijā:

Konkursa reklāmas materiāls konkursantiem.

Ērta un izturīga mugursoma. Polsterēts viens liels un viens mazs nodalījums mugursomas iekšpusē. Somas priekšpusē liels nodalījums ar rāvējslēdzēju, kura iekšpusē vairāki nodalījumi un kabatiņas. Uz priekšējā nodalījuma ir kabatiņa ar rāvējslēdzēju. Polsterēta somas priekšpuse un mugurpuse un plecu siksnas. Plecu siksnas regulējamas. ~~Noņemama mobilā telefona kabatiņa.~~ Somai ir īpašs rokturis ērtai pārnēsāšanai - apaļš plastmasas ietvars apkārt auduma rokturim. Somai ir izeja austiņām.

Izmērs: 42x35x17cm.

Materiāls: vismaz 400D poliesters.
Apdruka: pilnkrāsu sietspiedes apdruka. Drukas laukums 20x15 cm un 4x18 cm.

Dizaina izstrāde un druka.